1.2.1.3-indikator 2-ilova

**O‘zbekiston Respublikasi Ekologiya, atrof-muhitni muhofaza qilish va iqlim o‘zgarishi vazirligining 2023-yil 9 oyligi davomida korrupsiya faktlariga doir murojaatlarni ko‘rib chiqish natijalari haqidagi
HISOBOT**

1. **Umumiy ma’lumot:**

2023-yil **9 oyligi** davomida Ekologiya vazirligi xodimlari
**xatti-harakatlaridan norozi** bo‘lib, **jami 64 ta murojaat** kelib tushgan shundan virtual qabulxona va veb-sayt orqali 21 ta, ishonch telefoni orqali 14 ta, yozma murojaat 23 ta, elektron pochta orqali 6 tani tashkil etadi. Mazkur murojaatlar ichida korrupsion holatlar bo‘yicha 2 ta murojaat mavjud bo‘lib, o‘rganish jarayonida murojaatdagi vajlar o‘z isbotini topmagan.

Joriy yilda Korrupsiyaga qarshi kurashish va ichki audit komplaens nazorat bo‘limi tomonidan **16 ta xizmat tekshiruvlari** o‘tkazildi, xizmat tekshiruvlari natijasida **7 ta holatda bo‘yicha jinoiy alomatlar mavjudligi** sababli, prokuratura organlariga yuborildi, **7 ta huquqni muhofaza qilish organlari orqali kelgan xizmat tekshiruvlari** o‘tkazish haqidagi xatlariga asosan natijasi o‘zlariga yuborildi, **2 ta holat** tegishli muddatli ko‘rsatma berildi.

**1 ta holat** bo‘yicha **3 nafar mansabdor xodimlarga intizomiy jazo chorasi** va 1 ta holatda esa mehnat shartnomasi bekor qilindi.

1. **Ko‘rib chiqish natijalari**

**1.** Davlat ekologiya qo‘mitasi raisining 2023-yil 8-yanvardagi 1-x-s-sonli buyrug‘iga asosan Xorazm viloyati mansabdor shaxslari tomonidan ijtimoiy tarmoqlarda ov qilish jarayonlari fotosur’atlari tarqalganlik holati o‘rganildi.

O‘rganish natijasida Xorazm viloyat boshqarmasi boshlig‘i birinchi o‘rinbosari hamda Tuproqqal’a va Xozarasp tumanlari inspeksiya boshliqlari o‘z vazifalaridan ozod qilindi.

**2.** Tabiat resurslari vazirligi huzuridagi Binolardan foydalanish va kapital qurilish direksiyasi tomonidan Toshkent shahridagi Tabiat resurslari vazirligining *(oldingi “Vodgeo” ilmiy-tadqiqot instituti ma’muriy binosi)* binosini qurilish-rekonstruksiya ishlari boyicha amalga oshirilgan pul mablaglari aylanmasi, qurilish-montaj ishlarning sifati hamda hajmlari yuzasidan o‘rganish o‘tkazildi.

O‘rganish yakuni bo‘yicha amaldagi qonunchilik talablariga rioya etilishida aniqlangan ma’lumotlar va unga tegishli asoslovchi hujjatlar nusxalari huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining birinchi o‘rinbosari nomida 08.02.2023-yil 02-01/8-55-son xat bilan **O‘zbekiston Respublikasi Bosh prokuraturasiga taqdim etildi.**

**3.** Davlat ekologiya qo‘mitasi tomonidan Sanitar xizmat ko‘rsatuvchi korxonalarga ish haqqi va unga tenglashtirilgan to‘lovlar uchun berilgan ssuda mablag‘larining ajratilishi va sarflanishi bo‘yicha o‘rganish o‘tkazildi.

Aniqlangan xato va kamchiliklar bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining birinchi o‘rinbosari nomida 06.03.2023-yil 02-01/6-73-son xat bilan **O‘zbekiston Respublikasi Bosh prokuraturasiga taqdim etildi.**

**4.** O‘zbekistan Respublikasi Tabiat resurslari vazirining 2023-yil
14-martdagi 27-x/s-son buyrug‘i bilan Tabiat resurslari vazirligi tomonidan Sanitar tozalash ishlarini tashkil etish respublika markazi va “Toza hudud” DUKga ajratilgan mablag‘larning maqsadli ishlatilishi yuzasidan o‘rganildi.

Aniqlangan xato va kamchiliklar bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining birinchi o‘rinbosari nomida 10.07.2023-yil 02-01/9-2589-son xat bilan **O‘zbekiston Respublikasi Bosh prokuraturasiga taqdim etildi.**

**5.** Tabiat resurslari vazirining 2023-yil 28-apreldagi 112-son buyrug‘ini ijrosini ta’minlash maqsadida joriy yilning 3-15-may kunlari “Qolgansir” davlat o‘rmon ov xo‘jaligi hududida sodir bo‘lgan yong‘in sabablarini o‘rganish yuzasidan xizmat tekshiruvi o‘tkazildi.

Tekshiruv natijasida, o‘z xizmat vazifalariga sustkashlik bilan munosabatda bo‘lgan Jiydazor bo‘limi (yong‘in sodir bo‘lgan joy) biriktirilgan Joldasov Shuxrat, xo‘jalik o‘rmonchisi Saliev Zafarjon Nishonovich hamda Urakbaev Kamol Abdukadirovich Kolgansir davlat o‘rmon ov xo‘jaligiga bosh o‘rmonbegi xodimlariga nisbatan intizomiy jazo choralarini qo‘llash uchun Davlat o‘rmon xo‘jaligi agentligiga ko‘rsatma xati chiqarildi hamda tegishli intizmoiy jazo chorasi qo‘llanilishi ta’minlandi.

**6.** O‘zbekistan Respublikasi Tabiat resurslari vazirining 2023-yil
27-apreldagi 39-x-s-son buyrug‘i bilan Tabiat resurslari vazirligi tomonidan Qashqadaryo viloyati “Toza hudud” DUK faoliyati tahlil qilinib, amalga oshirilgan moliya-xo‘jalik operatsiyalarining qonun hujjatlariga muvofiqligi, asosiy vositalarining bugungi kundagi holati va buxgalteriya hisobi yuritilishi birlamchi hujjatlar asosida o‘rganildi.

Aniqlangan xato va kamchiliklar hamda talon-tarojliklar tuzilgan bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining birinchi o‘rinbosari nomida 19.05.2023-yil 02-04/5-1164-sonli xat bilan **O‘zbekiston Respublikasi Bosh prokuraturasiga taqdim etildi.**

**7.** O‘zbekistan Respublikasi Tabiat resurslari vazirining 2023-yil
15-maydagi 125-x-s-son buyrug‘i bilan Tabiat resurslari vazirligi tomonidan Surxondaryo viloyati boshqarmasi faoliyati tahlil qilinib, amalga oshirilgan moliya-xo‘jalik operatsiyalarining qonun hujjatlariga muvofiqligi, asosiy vositalarining bugungi kundagi holati va buxgalteriya hisobi yuritilishi birlamchi hujjatlar asosida o‘rganildi.

Aniqlangan xato va kamchiliklar hamda talon-tarojliklar tuzilgan bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining nomidan 15.06.2023-yil 01-01/3-1909-son xat bilan **O‘zbekiston Respublikasi Bosh prokuraturasiga taqdim etildi.**

**8.** O‘zbekistan Respublikasi Ekologiya, atrof-muhitni muhofaza qilish va iqlim o‘zgarishi vazirining 2023-yil 13-iyuldagi 192/1-son buyrug‘i bilan Surxondaryo viloyati, Uzun tumani, Bobotog‘ davlat o‘rmon xo‘jaligining murojaatiga asosan, O‘zbekiston Respublikasi O‘rmon xo‘jaligi davlat qo‘mitasi, fuqaro Karimov Ilxomjon Abduraximovich va Surxondaryo viloyati Bobotog‘ davlat o‘rmon xo‘jaligi o‘rtasida 2020-yil 21-fevral kuni tuzilgan
191205-000014-sonli “Davlat o‘rmon fondi uchastkalarini ijaraga berish haqida davlat xususiy sheriklik bitimi” qonuniyligi birlamchi hujjatlar asosida o‘rganildi.

Xizmat tekshiruvi jarayonida “ABDUXOLIQOV MUXAMMADALI” xususiy korxonasi tomonidan 2020-2023 yillar davomida ortiqcha 100 ga yer maydonidan foydalanilgan bo‘lsada, jami **160 mln so‘m ijara to‘lovi to‘lanmaganligi** hamda O‘zbekiston Respublikasi O‘rmon xo‘jaligi davlat qo‘mitasi, fuqaro Karimov Ilxomjon Abduraximovich hamda Surxondaryo viloyati Bobotog‘ davlat o‘rmon xo‘jaligi o‘rtasida 2020-yil 21-fevralda
91205-000014-son bilan “Davlat o‘rmon fondi uchastkalarini ijaraga berish haqida davlat xususiy sheriklik Bitimi” bandlari talablari qo‘pol ravishda buzilganligi, davlat-xususiy sherik va ijaraga beruvchi xo‘jalik tomonidan idoraviy nazorat umuman olib borilmaganligi, 94,0 gektar yer maydoni pistachilikni rivojlantirish maqsadida **1 417,5 mln so‘m investitsiya kiritish shartlari bajarilmaganligi**, I.Karimov tomonidan ishlab chiqilgan biznes reja amalda bajarilmaganligi aniqlandi.

Aniqlangan xato va kamchiliklar hamda talon-tarojliklar tuzilgan bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining birinchi o‘rinbosari N.Qudratov nomidan 25.07.2023-yil 02-01/8-3148-son xat bilan **O‘zbekiston Respublikasi Bosh prokuraturasiga taqdim etildi.**

**9.** O‘zbekistan Respublikasi Ekologiya, atrof-muhitni muhofaza qilish va iqlim o‘zgarishi vazirining 2023-yil 6-iyuldagi 182-son buyrug‘i bilan Surxondaryo viloyati, Termi z tumanida yashovchi fuqaro B.G‘anievning murojaatiga asosan, Surxondaryo davlat o‘rmon xo‘jaligi faoliyatida qonuniyligi birlamchi hujjatlar asosida o‘rganildi.

 Aniqlangan xato va kamchiliklar hamda talon-tarojliklar tuzilgan bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Ekologiya, atrof-muhitni muhofaza qilish va iqlim o‘zgarishi vazirining o‘rinbosari J.Kazbekov nomidan 07.08.2023-yil 03-01/8-3580-son xat bilan **O‘zbekiston Respublikasi Bosh prokuraturasiga taqdim etildi.**

Xizmat tekshiruvi natijasida **7 ta holatda 9 mlrd 554 mln so‘m mablag‘larni maqsadsiz va samarasiz ishlatilganlik holatlari aniqlangan va huquqiy baho berish uchun O‘zbekiston Respublikasi Bosh prokuraturasiga barcha to‘plangan hujjatlar taqdim etildi.**

1. **Minimallashtirish choralari**

Korrupsion xavf-xatarlarni minimallashtirish maqsadida aniqlangan xato va kamchiliklar bo‘yicha ma’lumotnoma va unga tegishli boshqa hujjatlar nusxasi huquqiy baho berish uchun Bosh prokuraturaga taqdim etildi.

Mazkur holat yuzasidan **Ekologiya, atrof-muhitni muhofaza qilish va iqlim o‘zgarishi vaziri A.Abduxakimov rahbarligida joriy yilning 7 iyun, 9-avgustda kengaytirilgan tartibda yig‘ilish o‘tkazilib, vazirlikning** hududiy bo‘linmalari va tizim tashkilotlariga kelgusida ushbu kamchiliklarga yo‘l qo‘ymaslik va takrorlamaslik yuzasidan tegishli ko‘rsatmalar berildi.

**Korrupsiyaga qarshi kurashish
va ichki audit bo‘limi boshlig‘i**

**B.Urunov**